Market
స్థిరంగా రిటైల్‌ ద్రవ్యోల్బణం-ఆర్థికనిపుణుల సర్వే
ఢిల్లీ, మే 13: రిటైల్‌ద్రవ్యోల్బణం భారత్‌లో మూడునెలల కనిష్టస్థాయికి చేరుతుందని నిపుణుల అంచనా. ఏప్రిల్‌ నెలలో ఆహార ఉత్పత్తుల్లో స్వల్పస్థాయిలో పెరుగుదల వేసవి ఉష్ణోగ్రతల ప్రభావం వంటివి ద్రవ్యోల్బణం తగ్గించేందుకు ఉపకరిస్తున్నట్లు సమాచారం. ఆర్‌బిఐ మానిటరీపాలసీ కమిటీ ఈ పర్యాయం తన ద్రవ్యవిధాన సమీక్షలో వడ్డీరేట్లను స్థిరంగానే ఉంచుతుందన్న అంచనాలున్నాయి. మధ్యంతరంగా ద్రవ్యోల్బణ లక్ష్యం నాలుగుశాతంగా ఆర్‌బిఐ నిర్ణయించింది. ద్రవ్యోల్బణ తీరు తెన్నులపై నిశితంగా పరిశీలిస్తున్న మార్కెట్‌నిపుణులు కొంత సమస్యలు కూడా లేకపోలేదని చెపుతున్నారు. ఏప్రిల్‌నెలలో 3.49శాతంగా ఉంటుందని అంచనా వేస్తున్నారు. మార్చినెలలో 3.81శాతంగాఉన్న ద్రవ్యోల్బణం స్వల్పంగా తగ్గుతుందన్న అంచ నాలున్నాయి. వినియోగరంగ ధరలసూచి ఆధారంగాను, టోకుధరల సూచి ఆధారంగాను పారిశ్రామిక ఉత్పత్తి పరంగా చూస్తే ఈ గణాంకాలు ఈరోజే విడుదలకానున్నాయి. ఆర్థికవేత్తలు పారిశ్రామిక వృద్ధిరేటు 1.5శాతంగా ఉంటుందని అంచనా. ఫిబ్రవరినెలలో 1.2శాతంగా ఉంది. టోకుధరల సూచి ద్రవ్యోల్బణం గతనెలలో 4.79శాతం ఉంటుందని, మార్చినెల 5.70శాతం నుంచి కొంత తగ్గుతుందని అంచనా. ఆసియాలో చైనా వార్షిక రిటైల్‌ ద్రవ్యోల్బణం 1.2శాతం ఏప్రిల్‌నెలలో నమోదయింది. మార్చినెలలో 0.9శాతం నుంచి స్వల్పంగా పెరిగింది. ఇండోనేసియాలో 13నెలల గరిష్టంగా ఉంది. 4.17శాతంగా ఉంది.